Document ID: /roh_data/filtered/swiss_laws_in_ROHinterleaved.jsonl.gz/34007

This text was translated from DE into Rumantsch Grischun.

Die Forschungsorgane beachten bei der Planung ihrer durch Bundesmittel finanzierten Tätigkeit:a. die Freiheit der Forschung, die wissenschaftliche Qualität von Forschung und Innovation sowie die Vielfalt der wissenschaftlichen Meinungen und Methoden;b. die Freiheit der Lehre sowie die enge Verbindung von Lehre und Forschung;c. die wissenschaftliche Integrität und die gute wissenschaftliche Praxis. Sie fördern bei der Erfüllung ihrer Aufgaben:a. den wissenschaftlichen Nachwuchs;b. die Chancengleichheit und die tatsächliche Gleichstellung von Mann und Frau. Sie berücksichtigen bei der Erfüllung ihrer Aufgaben im Weiteren:a. die Ziele einer nachhaltigen Entwicklung von Gesellschaft, Wirtschaft und Umwelt; b. die internationale Zusammenarbeit der anderen Forschungsorgane und des Bundes. Bei der Förderung der Innovation achten sie zudem auf deren Beitrag zur Wettbewerbsfähigkeit, Wertschöpfung und Beschäftigung in der Schweiz.

Tar la planisaziun da lur activitad che vegn finanziada tras meds finanzials federals resguardan ils organs da perscrutaziun:a. la libertad en la perscrutaziun, la qualitad scientifica da la perscrutaziun e da l’innovaziun sco er la diversitad da las opiniuns e da las metodas scientificas;b. la libertad en l’instrucziun sco er la stretga colliaziun da l’instrucziun cun la perscrutaziun;c. l’integritad scientifica e la buna pratica scientifica. Ademplind lur incumbensas promovan els:a. la generaziun giuvna scientifica;b. l’egualitad da las schanzas e l’egualitad effectiva tranter dunna ed um. Ademplind lur incumbensas resguardan els ultra da quai:a. las finamiras d’in svilup persistent da la societad, da l’economia e da l’ambient;b. la collavuraziun internaziunala dals auters organs da perscrutaziun e da la Confederaziun. Promovend l’innovaziun dattan els ultra da quai attenziun che l’innovaziun contribueschia a la cumpetitivitad, a la valurisaziun ed a l’occupaziun en Svizra.